Немча суу тюбю кемеле Атлантика океанны бютеулей акваториясына джайыладыла: Африканы, Къыбыла Американы джагъаларында, Кариб бассеинде. 1942 джылны 22-чи августунда, талай бразил кемени немчалыла батдыргъандан сора, Бразилия Германиягъа къазуат баямлайды. Андан сора Къыбыла Америкадагъы башха къралланы ачыуландырыргъа излемей, немча суу тюбю кемеле бу регионда сермешиулерин азайтадыла.